# Aliohjelma

### Wikipedia

Aliohjelma on ohjelmoinnissa sarja yleisesti suoritettuja toimintoja, joka on kirjoitettu vain kerran, ja jota voidaan kutsua eri puolilta ohjelmaa. Proseduraalisessa ohjelmointikielessä aliohjelmia kutsutaan proseduureiksi tai funktioiksi, jos ne palauttavat jonkin arvon, olio-ohjelmoinnissa oliossa olevia funktioita nimitetään metodeiksi. Aliohjelmaa voidaan kutsua useassa kohdassa ohjelmaa, ja antaa sille parametriksi käsiteltävä arvo.

Ohjelmoinnissa esiintyy usein tilanne, että jokin toiminto täytyy suorittaa ohjelman useassa eri kohdassa. Toiminto voidaan tietenkin kirjoittaa uudelleen ja uudelleen, mutta tällöin ohjelmakoodi pitenee ja tulee epäselväksi, virheiden mahdollisuus kasvaa ja muutokset ohjelmakoodiin pitää tehdä useaan paikkaan. Aliohjelmat mahdollistavat ohjelmakoodin jakamisen pienempiin osiin ja parantavat siten sen luettavuutta ja ylläpidettävyyttä.

Aliohjelman kutsu on toteutettu nykyisissä suorittimissa jo käskytasolla; konekielinen käsky tallentaa senhetkisen ohjelmalaskurin arvon pinoon ja hyppää toiseen kohtaan ohjelmaa. Kun aliohjelma päättyy, paluuosoite haetaan pinon päältä. Tilaa jonne osoite tallennetaan kutsutaan aliohjelman aktivaatiotietueeksi. Siihen tallennetaan lisäksi aliohjelman käyttämät paikalliset muuttujat. Jos aliohjelma kutsuu itsenään useaan kertaan, eli toimii rekursiivisesti, aktivaatiotietueita on useampi pinon päällä.

Haettu osoitteesta http://fi.wikipedia.org../../../a/l/i/Aliohjelma.html

Luokka: Ohjelmointi

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bosanski
- Česky
- Dansk
- Deutsch
- Eesti
- English
- Español
- فارسی
- Français
- Íslenska
- Italiano
- עברית
- Nederlands
- 日本語
- Polski
- Português
- Русский
- Svenska
- Українська
- 中文